"Ma ei ole normaalne," ütles ta valjusti tühjale vannitoale ja läks tagasi magamistuppa. Ta otsis korralikult kappi pandud riiete seast endale tumesinised teksad kunstnahast vööga, kroogete ja rüüsidega valge pluusi ja V-kaelusega vesti. Ta pani raadio vaikselt tööle ja proovis keskenduda muusikale, et saada peast välja mõtted operatsioonist. Ja Seanist. Annelyl oli juba tohutult igav kui kell sai lõpuks kaheksa ja Eva ning Elisa sisse astusid, imestades, et Annely juba üleval on.